Nadejda Smirnitskaya

Nadejda Simeonovna Smirnitskaya kurerayolton gu Kalyujnaya ( rossiavon Надежда Симеоновна Смирницкая, Калюжная ) tiyir rossiaf artowasik. Koe Kyiv bowexo banugale koe rossiafo gindaxo is koe refa Ukraina bak 1852 kobliyir. Ba 10/11/1889 koe Kara xalta koe Sibiria kan jiva kser.

 Blirizva 
Nadejda Simeonovna Smirnitskaya tiyir nazbeikya ke gertikye.

Mali 1876 kali 1879 va tegira ke saneevaf rijay ke Kyiv. Bak 1878 va egara va adjubera va Dmitri Kropotkin bowesik tulon paker aze va Grigori Goldenberg klibusik preyutar. Bak alubeaksat ke 1879 taneatomon zo soper aze ko Solvitcegodsk koe Vologda bowexo ristulon zo stanjur.

Bak bareaksat ke 1880 do Ivan Kalyujni toleaf yerumanik yater. Koe birgotafa kraba ke Moskva va iaxo va remeluxaxa is rolaf valdig mu bewik ke Narodnaya Volya doon grustar.

Bak bareaksat ke 1882 toleatomon zo soper. Koe Sankt Peterburg xuton gu Jiz va 17 zo komalyer aze gu 15 xaltafa tanda ta popana kobara zo lanzar. Do yerumanik zo rezgaler aze ko Kara xalta ke Ust-Kara bak 1884 zo artlapir.

Moi altofa estera va Nadejda Sigida, ba 07/11/1889 do Maria Kalyujnaya is Maria Kovalevskaya kan morfina buca vas dugapa jivakser, kevotceteson va flintafa vertuma is volayafa tigara.  Ba 10/11 tere xonuker.

 Dere rupec 

 Vuestexeem 
 (ru) « Смирницкая, Надежда Семеновна »  dene internetxo
 (ru) Патронова А.Г., « Смирницкая, Надежда Семеновна » dene internetxo

|style="vertical-align: top;"|

|}

Smirnitskaya (Nadejda)
Smirnitskaya (Nadejda)
Smirnitskaya (Nadejda)